**2022 a Chiesinél: a Csoport nemzetközi növekedése folytatódik**

* A vállalat forgalma 2 milliárd 749 millió euró volt, ami 13,6%-os növekedés 2021-hez képest;
* A középpontban továbbra is az európai piac áll, jelentős nemzetközi fejlődéssel;
* A forgalom eloszlása terápiás területek szerint a következő: Air (légzőszervi betegségek) 73%, Rare (ritka és ultra-ritka betegségek) 12% és Care (speciális ellátás és fogyasztói egészségvédelem) 15%;
* 2022-ben a Chiesi forgalmának 21,4%-át fektette kutatás-fejlesztésbe;
* Munkavállalóinak összlétszáma 6500 fölé emelkedett, ebből 55% nő, 45% férfi;
* A Chiesi Japán nemrégiben történt megnyitásával a Csoport világszerte 31 tagvállalattal rendelkezik.

**Párma (Olaszország), 2023. április 5. –** Az olaszországi Párma központú nemzetközi kutatás-orientált biogyógyszerészeti Chiesi vállalatcsoport és 31 leányvállalatának növekedése világszerte folytatódik.

A társaság forgalma **2 milliárd 749 millió euró** volt 2022-ben, ami 13,6%-os növekedést jelent 2021-hez képest. Bruttó működési eredménye (EBITDA) 7%-kal nőtt. A társaság stabil, pozitív nettó pénzügyi helyzetet mutatott, 1390 millió euró értékben, és 342 millió eurós növekedést az előző évhez képest.

Fő piaca továbbra is az európai kontinens, fontos növekedéssel az Egyesült Államokban, Kínában és Brazíliában.

A légzőszervi betegségek kezelésének növekedési tendenciája töretlen, amely forgalmának több mint 70%-át adja, ezt követi a ritka és ultra ritka betegségek kezelésére szolgáló gyógyszerek marketingje mellett elkötelezett Globális Ritka Betegségek Üzletág **332 millió euró árbevétellel és 18%-ot meghaladó növekedéssel 2021-ben**.

A 2022. év teljesítményéről **Giuseppe Accogli**, aki április 3. óta a Chiesi Csoport új vezérigazgatója, a következőket mondta el:

*„Az erős 2022-es pénzügyi eredmények konkrét bizonyítékát jelentik a Csoport által végzett munkának az emberek, a közösség és a környezet számára a közös értékek megteremtésében. A vállalat növekedett forgalom, volumen és munkatársak tekintetében, jelentős stratégiai célokat teljesítve, és folytatva útját a biogyógyszerészeti ipar innovációval kapcsolatos megközelítésének forradalmasítása felé. A Chiesit biogyógyszerészeti cégként, Benefit Corporation és tanúsított Bcorp vállalatként a betegek és családjaik életminőségének javítására irányuló törekvés motiválja. Úgy gondoljuk, hogy az ellátás fogalmát ki kell terjeszteni a gyógyszerek előállításán túl is, figyelembe véve döntéseink társadalmi hatását. Tesszük ezt úgy, hogy innovatív, fenntartható és hozzáférhető terápiás megoldásokat biztosítunk, és dolgozunk mindazon közösségek gazdasági és társadalmi körülményeinek javításán, ahol tevékenységet végzünk. Nálunk az emberek állnak a középpontban; elengedhetetlennek tartjuk a befogadó munkakörnyezet biztosítását, ahol mindenki jól érzi magát és kamatoztatni tudja tehetségét. Ezekre a pillérekre épül ma a Chiesi, ezek azok a fő okok, amiért vállaltam azt a fontos feladatot, hogy az elkövetkező években vezessem a vállalatot. Meggyőződésem, hogy a 2022-ben elért kiváló teljesítmény a Csoportot alkotó valamennyi munkatársunk elkötelezettségének köszönhető világszerte, akik nap mint nap szenvedéllyel és elhivatottsággal dolgoznak. Elköteleződésükben jómagam és a Chiesi család is osztozik, és ez vezérel majd minket a nemzetközi növekedés következő fázisaiban”.*

**Kutatás és innováció a fenntartható jövőért**

2022-ben legfőbb befektetéseink az ipari fejlesztésre és a K+F portfólió bővítésére összpontosítottak.

A K+F beruházások 2022-ben elérték a Csoport forgalmának 21,4%-át. A növekedés az előző évhez képest a III. fázisú klinikai fejlesztési tevékenységeknek köszönhető, amelyet az Európai Szabadalmi Hivatalnál (EPO) 2022-ben benyújtott **42 új szabadalom** is alátámaszt, ezzel pedig a Chiesi az első számú olasz biogyógyszerészeti társaság lett és a harmadik az olasz vállalatok között valamennyi ágazatban a szabadalmi bejelentések tekintetében.

A kutatási projektek részleteit tekintve, folytatódik az Allinaire Therapeutics-szal folytatott partnerség a pulmonális artériás hipertónia lehetséges kezelését célzó monoklonális antitestek programban, és együttműködés indult az Aptar Digital Health vállalattal egy digitális platform létrehozására a légúti betegségek, az asztma és a COPD kezelésére. Továbbá folytatódik a stratégiai partnerség vállalatunk és a Kaia Health vezető digitális terápiás vállalat között a Kaia COPD pulmonális rehabilitációs applikáció marketingjére vonatkozóan Európában. A Kaia COPD digitális egészségügyi alkalmazásként szerepel a német DiGA-jegyzékben.

Megkezdődtek a Csoport fő gyártóüzemének helyén épülő új biológiai termékek fejlesztési központja, a Biotech Center of Excellence építési munkálatai Pármában, 85 millió euró összértékű beruházás keretében.

Végül pedig, a ritka betegségek területén a Chiesi és a ritka betegségek újszerű kezeléseinek beszerzésével, fejlesztésével és marketingjével foglalkozó Amryt Pharma Plc (Nasdaq: AMYT) globális biogyógyszerészeti vállalat bejelentette, hogy végleges megállapodást kötöttek az Amryt Chiesi általi felvásárlásáról.

**Közös érték és B Corp újraminősítés**

A fenntarthatóság egyre hangsúlyosabb célja a vállalatnak, ami az emberek, a közösség és a környezet számára közös értékteremtés koncepciójában jelenik meg, és a Csoport terveinek és stratégiai jövőképének kulcsfontosságú eleme.

E téren a Chiesi – Benefit Corporation Olaszországban (Società Benefit), az Egyesült Államokban és Franciaországban (Société à Mission) – 2022 júliusában megszerezte B Corp újraminősítését, melynek keretében a 2019-es első minősítéshez képest a B Lab nemzetközi nonprofit szervezet 16,3 ponttal magasabbra, 103,8 ponttal értékelte vállalatot. Az újraminősítést az egész Csoportra vonatkozóan szereztük meg, a felülvizsgálati és értékelési folyamatban az összes Leányvállalatunk részt vett.

A társadalmi és környezeti hatások terén elért főbb eredmények kiemelése mellett az újraminősítési folyamat a következő években végrehajtandó fejlesztések sorára hívta fel a társaság figyelmét. Ez a mérföldkő új kiindulópontot jelent egy olyan hároméves fejlesztési terv meghatározásához, amelynek segítségével 2025-ben készen állunk majd az újraminősítésre.

A B Corp tanúsítvánnyal rendelkező cégek hosszú távú elképzelések mentén dolgoznak, felmérve az összes jövőbeli kihívást és lehetőséget, felelősséget vállalva döntéseik hatásáért. Elkötelezettek továbbá amellett, hogy nemcsak a részvényesek, hanem az összes érdekelt fél számára előnyöket kínáljanak: alkalmazottaknak, ügyfeleknek, a közösségnek és a környezetnek.

**Emberek**

A Chiesi minden tevékenységének középpontjában az emberek állnak: a betegek, munkatársaink, és a közösségek. A Csoport jelenleg **több mint 6500 főt foglalkoztat világszerte**, amely a Chiesi Japán közelmúltbeli megnyitásával már 31 tagvállalatot, 7 kutatóközpontot Olaszország, Franciaország, az USA, Kanada, Kína, az Egyesült Királyság és Svédország területén, 3 gyártólétesítményt Olaszországban, Franciaországban és Brazíliában, valamint kereskedelmi képviseletet foglal magában több mint 100 országban.

A Csoport elnyerte a Great Place to Work® „**Legjobb munkahely** **2022**” díját, ami annak bizonyítéka, hogy a vállalat által megtett intézkedéseket megfelelően fogadják, és azok a helyes irányba vezetnek. Továbbá, a cég ismét megkapta a **Legjobb Munkaadó** minősítést Olaszországban, Németországban, az Egyesült Királyságban, Görögországban és Lengyelországban – megerősítve pozícióját az egyik legjobb munkaadóként Európában a 11. egymást követő évben is – Brazíliában, az Egyesült Államokban és Pakisztánban.

Megerősítést nyert, hogy a nemek közötti egyenlőség a vállalat egyik fő célkitűzése: a Chiesi munkavállalóinak körében a nők aránya 55%, a K+F területen pedig ennél is magasabb, 60% feletti.

2022-ben ezen felül a Bureau Veritas a Chiesi Farmaceutici S.p.A. és a Chiesi Italia S.p.A. részére átadta a **Nemek közötti egyenlőségi tanúsítványt** és elismerte **a „nemek közötti bérszakadék megszüntetése” megvalósítását**, vagyis az egyenlő bérezés megvalósulását az azonos szinten és munkakörben dolgozó férfiak és nők számára.

Ez a teljesítmény meghatározott módszertanon (műszaki algoritmuson) alapuló, harmadik fél által hitelesített és végrehajtott bérelemzések és -felülvizsgálatok eredménye, amelynek segítségével a nemek közötti bontásban mérik össze a fizetéseket azonos pozícióban és feltételek mellett.

**Előrejelzések a 2023. évre**

A Chiesi pozitívan kezdte az évet, a kilátásokat meghaladó értékesítési volumennel. A Csoport költségvetési céljainak elérésére és túlszárnyalására számít, valamint az Amryt Pharma integrációjának köszönhetően, 2023-ban további növekedést igyekszik elérni.

###

**A Chiesi Csoportról**

A Chiesi egy nemzetközi, kutatás-orientált biogyógyszerészeti vállalatcsoport, amely a légúti betegségek, a ritka betegségek és a speciális ellátás területén fejleszt és forgalmaz innovatív terápiás megoldásokat. A vállalat célkitűzése az emberek életminőségének javítása, valamint a felelősségteljes működés a közösség és a környezet szempontjából egyaránt. Jogállásának Benefit Corporation vállalatra történő módosításával Olaszországban, az USA-ban és Franciaországban, a Chiesi közös értékteremtés iránti elkötelezettsége a társadalom egésze felé jogilag kötelező erejű és központi szerepet játszik a vállalati szintű döntéshozatalban. 2019 óta tanúsított B Corp-ként egy olyan globális vállalkozási közösség részei vagyunk, amely megfelel a társadalmi és környezeti hatások magas szintű követelményeinek. A vállalat célja, hogy 2035-re elérje a nettó zéró üvegházhatású gáz (ÜHG) kibocsátást. A több mint 85 év gyógyszeripari tapasztalattal rendelkező Chiesi központja az olaszországi Pármában található, világszerte 31 országban tevékenykedik több mint 6500 munkatárssal. A Csoport Pármában található kutatás-fejlesztési központja hat másik jelentős – franciaországi, egyesült államokbeli, kanadai, kínai, egyesült királyságbeli és svédországi – K+F központtal karöltve végzi munkáját.

További információkért kérjük látogasson el a [www.chiesi.com](http://www.chiesi.com) weboldalra.

**Médiakapcsolat:**

Alessio Pappagallo

***Sajtóiroda vezető***

Tel.: +39 339 5897483

[a.pappagallo@chiesi.com](mailto:a.pappagallo@chiesi.com)

**Gruppo Chiesi**

Chiesi è un gruppo biofarmaceutico internazionale orientato alla ricerca che sviluppa e commercializza soluzioni terapeutiche innovative nell’ambito della salute respiratoria, delle malattie rare e delle cure specialistiche. La missione dell’azienda è migliorare la qualità di vita delle persone e agire in modo responsabile nei confronti sia della comunità che dell’ambiente.

Con la trasformazione del proprio status giuridico in Benefit Corporation in Italia, Stati Uniti e Francia, l’impegno di Chiesi a creare un valore condiviso per la società nel suo complesso è giuridicamente vincolante e centrale nel processo decisionale dell'azienda. In qualità di B Corp certificata dal 2019, facciamo parte di una comunità globale di aziende che rispettano elevati standard sociali e ambientali. L’azienda punta ad azzerare le proprie emissioni entro il 2035.

Chiesi ha sede a Parma (Italia) e vanta oltre 85 anni di esperienza, opera in 31 Paesi e conta oltre 6.600 dipendenti. Il nostro centro di ricerca e sviluppo di Parma collabora con altri sei importanti centri R&S in Francia, negli Stati Uniti, in Canada, in Cina, nel Regno Unito e in Svezia.

Per ulteriori informazioni, visitare il sito [www.chiesi.com](http://www.chiesi.com)

**Ufficio stampa Gruppo Chiesi:**

Alessio Pappagallo

***Press Office Manager***

Tel: +39 339 5897483

[a.pappagallo@chiesi.com](mailto:a.pappagallo@chiesi.com)